Qibray uchun issiqlik energiyasi tariflari oshirildi

O‘zbekiston Moliya vazirligi 4-avgust kuni Toshkent issiqlik elektrstansiyasi tomonidan Toshkent viloyatining Qibray tumani uchun chiqariladigan issiqlik energiyasi uchun yangi tariflarni tasdiqladi. “Gazeta.uz” xabariga ko‘ra, tariflar 2017-yil 19-avgustdan kuchga kiradi.

Issiq suv va barcha parametrlardagi bug‘ning yangi tarifi barcha iste’molchilar, jumladan, qayta sotuvchi ulgurji iste’molchilar va issiqxona xo‘jaliklari, shuningdek, “Issiqlik manbai” korxonasiga 1 Gkal uchun 57 520 so‘mni tashkil etadi (amaldagi tarif bo‘yicha — 54 470 so‘m).
Tariflar qo‘shilgan qiymat solig‘ini ham o‘z ichiga oladi. Yangi tariflarning joriy etilishi munosabati bilan 15-iyundagi tariflar 4-avgustdan o‘z kuchini yo‘qotgan.